TSR ฉลองเปิดสาขาเชียงใหม่ มอบ “เครื่องกรองน้ำเซฟ” โรงเรียน-มูลนิธิ-วัด
TSR มอบ “เครื่องกรองน้ำเซฟ” ในโอกาสเปิดสาขาใหม่ที่ จ.เชียงใหม่ ให้แก่โรงเรียนเรยีนาเชลีวิทยาลัย, มูลนิธิโรงพยาบาลสวนดอกและวัดเจดีย์หลวง
19 ต.ค. 2564

บริษัท เธียรสุรัตน์ จำกัด (มหาชน) หรือ TSR เดินหน้าขยายสาขาไปยังภาคเหนือ โดยเปิดสาขาใหม่ที่ จังหวัดเชียงใหม่ พร้อมมอบสิ่งดีๆคืนสู่สังคม ควบคู่ไปกับการดำเนินธุรกิจ ผ่านการบริจาคเครื่องกรองน้ำเซฟ ภายใต้โครงการปันน้ำใสจากใจ TSR เพื่อสาธารณประโยชน์ แก่เยาวชน ผู้ป่วยหรือผู้ที่ได้รับความเดือดร้อน ตลอดจนพระภิกษุสงฆ์ ผู้ปฏิบัติธรรม สนับสนุนและส่งเสริมให้พี่น้องชาวเชียงใหม่มีโอกาสดื่มน้ำที่สะอาด ปลอดภัย และมีสุขภาพที่ดี โดยนางสาวเธียรวรรณี แจ้งอยู่ รองประธานเจ้าหน้าที่บริหาร ได้มอบหมายให้ นายมณฑล ชัยชนะ ผู้จัดการสายภาคเหนือ และนางปาณะพันธ์ อุปถัมภ์ ผู้จัดการสาขาเชียงใหม่ เป็นตัวแทน มอบให้โรงเรียนเรยีนาเชลีวิทยาลัย มูลนิธิโรงพยาบาลสวนดอก โดยผ่าน รพ. มหาราชนคร คณะแพทยศาสตร์ มหาวิทยาลัยเชียงใหม่ และวัดเจดีย์หลวง เมื่อเร็วๆนี้
 